CELEX: 32014R1084
Language: hu
Date: 2014-10-15 00:00:00
Title: A Bizottság 1084/2014/EU rendelete ( 2014. október 15. ) az 1333/2008/EK európai parlamenti és tanácsi rendelet II. mellékletének a difoszfátok (E 450) élesztőalapú késztésztáknál térfogatnövelő szerként és savanyúságot szabályozó anyagként való felhasználása tekintetében történő módosításáról  EGT-vonatkozású szöveg

16.10.2014   
            
            
               HU
            
            
               Az Európai Unió Hivatalos Lapja
            
            
               L 298/8
            
         A BIZOTTSÁG 1084/2014/EU RENDELETE
   (2014. október 15.)
   az 1333/2008/EK európai parlamenti és tanácsi rendelet II. mellékletének a difoszfátok (E 450) élesztőalapú késztésztáknál térfogatnövelő szerként és savanyúságot szabályozó anyagként való felhasználása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben felhasználható élelmiszer-adalékanyagok uniós jegyzékét és felhasználásuk feltételeit.
            
         
               (2)
            
            
               Az élelmiszer-adalékanyagok uniós jegyzékének naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárásnak megfelelően, a Bizottság kezdeményezésére vagy kérelemre történhet.
            
         
               (3)
            
            
               2013. július 7-én a Bizottsághoz kérelmet nyújtottak be annak engedélyezése iránt, hogy a difoszfátokat (E 450) használni lehessen térfogatnövelő szerként és savanyúságot szabályozó anyagként élesztőalapú késztésztáknál; a Bizottság a kérelmet hozzáférhetővé tette a tagállamok számára.
            
         
               (4)
            
            
               A pizza, a quiche, a pite és hasonló termékek alapjául szolgáló friss tészták térfogatnövelése a nátrium-bikarbonáton (E 500), difoszfátokon (E 450) és élesztőn alapul. E tészták hűtött állapotban nem növelhetik térfogatukat, azonban a felhasználó általi végső elkészítés alatt a térfogatnövekedésnek be kell következnie. A nátrium-bikarbonát főként a térfogatnövekedésért felelős, míg a lassú kelesztő tevékenységű élesztőre a jellegzetes aromatikus íz elérése érdekében van szükség. A difoszfátok savanyúságot szabályozó anyagként szolgálnak, mivel korlátozzák a nátrium-bikarbonátból történő szén-dioxidképződést.
            
         
               (5)
            
            
               A nátrium-bikarbonáton, difoszfátokon és élesztőn alapuló térfogatnövelés a sütőliszt alkalmazásának alternatívája, amelyben magasabb foszfátértékek engedélyezettek. A difoszfátok élesztőalapú késztésztáknál történő felhasználásának engedélyezése ezáltal nem eredményezi a foszfátbevitel növekedését. Ezért a difoszfátok térfogatnövelő szerként és savanyúságot szabályozó anyagként való felhasználása a pizza, a quiche, a pite és hasonló termékek alapjául szolgáló élesztőalapú tésztáknál engedélyezhető.
            
         
               (6)
            
            
               Az 1331/2008/EK rendelet 3. cikke (2) bekezdésének alapján a Bizottság kikéri az Európai Élelmiszerbiztonsági Hatóság véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve, ha a szóban forgó frissítések valószínűsíthetően nem gyakorolnak hatást a közegészségre. Mivel a difoszfátok savanyúságot szabályozó anyagként való felhasználása a pizza, a quiche, a pite és hasonló termékek alapjául szolgáló élesztőalapú tésztáknál nem vet fel biztonsági aggályokat, nem szükséges kikérni az Európai Élelmiszerbiztonsági Hatóság véleményét.
            
         
               (7)
            
            
               Az 1333/2008/EK rendelet II. mellékletét ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottsága véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 354., 2008.12.31., 16. o.
   
   
      (2)  Az Európai Parlament és a Tanács 2008. december 16-i 1331/2008/EK rendelete az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.)
   
      MELLÉKLET
      Az 1333/2008/EK rendelet II. mellékletének E. részében a 07.1 élelmiszer-kategória (Kenyér és zsemlefélék) az E 338–452 élelmiszer-adalékanyagra vonatkozó bejegyzés után a következő bejegyzéssel egészül ki:
      
         
                      
                  
                  
                     „E 450
                  
                  
                     Difoszfátok
                  
                  
                     12 000
                  
                  
                     (4)
                  
                  
                     kizárólag pizza, quiche, pite és hasonló termékek alapjául szolgáló mélyhűtött, előrecsomagolt, élesztőalapú tésztáknál”